CELEX: 52011PC0479
Language: da
Date: 2011-08-09
Title: Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet

|

52011PC0479

Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet  /* KOM/2011/0479 endelig - 2011/0218 (COD) */  

	BEGRUNDELSE1. BAGGRUND EN FOR FORSLAGETI traktaten om Den Europæiske Unions funktionsmåde (TEUF) skelnes der mellem på den ene side de beføjelser, der tillægges Kommissionen til at vedtage almengyldige ikke-lovgivningsmæssige retsakter, der udbygger eller ændrer visse ikke-væsentlige bestemmelser i den lovgivningsmæssige retsakt, jf. nævnte traktats artikel 290, stk. 1, (delegerede retsakter), og på den anden side de beføjelser, der tillægges Kommissionen til at vedtage ensartede betingelser for gennemførelse af Unionens juridisk bindende retsakter, jf. traktatens artikel 291, stk. 2, (gennemførelsesretsakter).I forbindelse med tilpasningen af forordning (EF) nr. 1967/2006 til de nye regler i TEUF er de beføjelser, som Kommissionen tillægges i henhold til nævnte forordning, blevet opdelt i foranstaltninger, der har karakter af hhv. gennemførelse og delegation.Efter denne opdeling er der udarbejdet et forslag til ændring af forordning (EF) nr. 1967/2006.Ifølge traktatens artikel 290 giver lovgiver Kommissionen til opgave at udbygge eller ændre visse ikke-væsentlige elementer i nævnte forordning.Kommissionen kan derfor vedtage delegerede retsakter med henblik på at indrømme undtagelser fra nogle af bestemmelserne i forordningen, forudsat at denne mulighed fremgår udtrykkeligt af forordningen, og at de strenge krav, der er fastsat i forordningen, overholdes (artikel 4 og 13). Kommissionen har beføjelser til at vedtage de kriterier, der skal anvendes ved fastlæggelsen og tildelingen af FAD-strenge til guldmakrelfiskeriet i 25-sømile-forvaltningszonen omkring Malta (artikel 27). Kommissionen har ligeledes beføjelser til at vedtage nærmere bestemmelser vedrørende yderligere tekniske specifikationer for fiskeredskaber (bilag I, del B, punkt 3, og bilag II, punkt 7), som skal supplere de gældende specifikationer. Kommissionen skal desuden vedtage delegerede retsakter vedrørende ændringer til forordningens bilag.2. HØRINGER AF INTERESSENTER OG KONSEKVENSANALYSEDer var ikke behov for interessenthøringer eller konsekvensanalyser.3. FORSLAGETS RETLIGE ASPEKTER-  Resumé af forslagetForslaget har til formål at fastlægge de delegerede beføjelser, som Kommissionen tillægges i henhold til Rådets forordning (EF) nr. 1967/2006, og at fastsætte den korrekte procedure for vedtagelsen af disse retsakter.-  RetsgrundlagArtikel 43, stk. 2, i traktaten om Den Europæiske Unions funktionsmåde.-  NærhedsprincippetForslaget hører under Den Europæiske Unions enekompetence.-  ProportionalitetsprincippetEftersom forslaget tager sigte på at ændre allerede eksisterende foranstaltninger i Rådets forordning (EF) nr. 1967/2006, er spørgsmålet om proportionalitet ikke relevant.-  Reguleringsmiddel/reguleringsformForeslået middel: Europa-Parlamentets og Rådets forordning.Andre midler ville ikke være hensigtsmæssige af følgende grund: En forordning skal ændres ved en forordning.4. BUDGETMÆSSIGE KONSEKVENSERForanstaltningen medfører ikke yderligere udgifter for EU.2011/0218 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i MiddelhavetEUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 43, stk. 2,under henvisning til forslag fra Europa-Kommissionen,efter fremsendelse af udkastet til lovgivningsmæssig retsakt til de nationale parlamenter,under henvisning til udtalelse fra Det Europæiske Økonomiske og Sociale Udvalg,efter den almindelige lovgivningsprocedure ogog ud fra følgende betragtninger:1.  Rådets forordning (EF) nr. 1967/2006[1] tillægger Kommissionen beføjelser til at gennemføre nogle af nævnte forordnings bestemmelser.2.  Som følge af Lissabontraktatens ikrafttrædelse bør de beføjelser, Kommissionen har fået tillagt i henhold til forordning (EF) nr. 1967/2006, bringes i overensstemmelse med artikel 290 i traktaten om Den Europæiske Unions funktionsmåde.3.  Kommissionen bør med henblik på anvendelsen af visse bestemmelser i forordning (EF) nr. 1967/2006 tillægges beføjelser til at vedtage retsakter i overensstemmelse med traktatens artikel 290 med henblik på at:4.  indrømme undtagelser, forudsat at forordningen udtrykkeligt indeholder bestemmelser herom5.  vedtage de kriterier, der skal anvendes ved fastlæggelsen og tildelingen af FAD-strenge til guldmakrelfiskeriet i 25-sømile-forvaltningszonen omkring Malta6.  vedtage nærmere bestemmelser vedrørende yderligere tekniske specifikationer for de kvadratmaskede paneler, der kan indsættes i trukne redskaber7.  vedtage tekniske specifikationer med angivelse af den maksimale størrelse på flydetælle, undertælle og omkreds på trawl samt det maksimale antal net i flertrawlssystemer og8.  ændre bilagene til forordning (EF) nr. 1967/2006.9.  Det er særlig vigtigt, at Kommissionen gennemfører de fornødne høringer under sit forberedende arbejde, herunder også på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for, at der samtidig og rettidigt sendes relevante dokumenter til Europa-Parlamentet og Rådet.10.  Af klarhedshensyn bør henvisningen til Posidonia oceanica-havgræsengene i artikel 4, stk. 5, ændres.11.  Kommissionen har brug for yderligere tekniske og videnskabelige oplysninger om de særlige forhold, der gør sig gældende for fiskeriet i Middelhavet, for som ovenfor nævnt at kunne fastsætte tekniske specifikationer med angivelse af den maksimale størrelse på trawl og det maksimale antal net i flertrawlssystemer.12.  Forordning (EF) nr. 1967/2006 bør derfor ændres i overensstemmelse hermed -VEDTAGET DENNE FORORDNING:Artikel 1I forordning (EF) nr. 1967/2006 foretages følgende ændringer:1) Artikel 4, stk. 5, indledningen, affattes således:"5. Uanset stk. 1, første afsnit, kan Kommissionen ved hjælp af delegerede retsakter, der vedtages i overensstemmelse med artikel 30a, tillade fiskeri fra fartøjer med en længde overalt på mindre end eller lig med 12 m og en motoreffekt på mindre end eller lig med 85 kW med bundtrukne redskaber, der traditionelt udføres på Posidonia-oceanica-havgræsenge, på følgende betingelser:"2) I artikel 13 foretages følgende ændringer:a) Stk. 5 affattes således:"5. Medlemsstaterne kan anmode om fravigelse af stk. 1, 2, og 3. Kommissionen kan ved hjælp af delegerede retsakter, der vedtages i overensstemmelse med artikel 30a, give tilladelse til sådanne fravigelser, hvis de kan begrundes med de pågældende havområders særlige geografiske forhold såsom den begrænsede størrelse af fastlandssoklen langs hele en medlemsstats kystlinje eller begrænsede fiskebanker, hvor det er tilladt at fiske med trawl, og forudsat at de pågældende fiskerier ikke har betydelig indvirkning på havmiljøet og kun berører et bestemt antal af den pågældende medlemsstats eller i givet fald andre medlemsstaters fartøjer, samt at disse fiskerier ikke er mulige med andre redskaber og er omfattet af en forvaltningsplan, jf. artikel 18 eller 19. Medlemsstaterne begrunder en sådan fravigelse med aktuelle videnskabelige og tekniske data."b) Stk. 10 affattes således:"10. Der gives tilladelse til fravigelse af stk. 1 og 2 ved hjælp af delegerede retsakter vedtaget i overensstemmelse med artikel 30a for fiskerier, der er omfattet af en undtagelse i henhold til artikel 4, stk. 5."3) Artikel 26, stk. 3, første afsnit, affattes således:"Hvis den samlede fiskerikapacitet som omhandlet i stk. 2, litra a), overstiger den samlede fiskerikapacitet for trawlere, der har en længde overalt på 24 m og derunder, og som har fisket i forvaltningszonen i referenceperioden 2000/2001 (i det følgende benævnt "referencefiskerikapacitet"), fordeler Kommissionen ved hjælp af delegerede retsakter vedtaget i overensstemmelse med artikel 30a denne overskydende disponible fiskerikapacitet mellem medlemsstaterne under hensyntagen til interesserne hos de medlemsstater, der har ansøgt om tilladelse."4) Artikel 27, stk. 3, andet afsnit, affattes således:"Kommissionen fastlægger ved hjælp af delegerede retsakter vedtaget i overensstemmelse med artikel 30a de kriterier, der skal anvendes ved fastlæggelsen og tildelingen af FAD-strenge."5) Artikel 30 affattes således:"Bilagene ændres ved hjælp af delegerede retsakter vedtaget i overensstemmelse med artikel 30a."6) Følgende indsættes som artikel 30a:"Artikel 30aUdøvelse af de delegerede beføjelser1. Kommissionen tillægges beføjelser til at vedtage delegerede retsakter på de betingelser, der er fastlagt i denne artikel.2. De delegerede beføjelser i artikel 4, stk. 5, artikel 13, stk. 5 og 10, artikel 26, stk. 3, første afsnit, artikel 27, stk. 3, andet afsnit, artikel 30, bilag I, del B, punkt 3, og bilag II, punkt 7, tillægges Kommissionen for en ubegrænset periode fra denne forordnings ikrafttrædelsesdato.3. De delegerede beføjelser i artikel 4, stk. 5, artikel 13, stk. 5 og 10, artikel 26, stk. 3, første afsnit, artikel 27, stk. 3, andet afsnit, artikel 30, bilag I, del B, punkt 3, og bilag II, punkt 7, kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer den delegation af beføjelser, der er angivet i afgørelsen, til ophør. Den får virkning dagen efter offentliggørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.5. En delegeret retsakt vedtaget i henhold til artikel 4, stk. 5, artikel 13, stk. 5 og 10, artikel 26, stk. 3, første afsnit, artikel 27, stk. 3, andet afsnit, artikel 30, bilag I, del B, punkt 3, og bilag II, punk 7, træder kun i kraft, hvis hverken Europa-Parlamentet eller Rådet har gjort indsigelse inden for en frist på 2 måneder fra meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen kan forlænges med 2 måneder på Europa-Parlamentets eller Rådets initiativ."7) Bilag I, del B, punkt 3, affattes således:"3. Der kan i et trukket netredskab indsættes kvadratmaskede paneler foran forlængelsesstykkerne eller på et hvilket som helst sted mellem forlængelsesstykkets forende og fangstposens bagende. Et panel må ikke på nogen måde blokeres af tilbehør på nettets inder- eller yderside. Et panel skal være lavet af knudeløst net eller af net med fastsiddende knuder og være indsat på en sådan måde, at maskerne altid forbliver helt åbne, mens der fiskes. De nærmere bestemmelser for yderligere tekniske specifikationer for kvadratmaskede paneler fastsættes ved hjælp af delegerede retsakter vedtaget i overensstemmelse med artikel 30a."8) Bilag II, punkt 7, affattes således:"7. Kommissionen kan ved hjælp af delegerede retsakter vedtaget i overensstemmelse med artikel 30a fastsætte de tekniske specifikationer med angivelse af den maksimale størrelse på flydetælle, undertælle og omkreds på trawl samt det maksimale antal net i flertrawlssystemer."Artikel 2Denne forordning træder i kraft på tredjedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den [xx.].På Europa-Parlamentets vegne På Rådets vegneFormand Formand [1] EUT L 409 af 30.12.2006, s. 11.